Publication: Magyar Közlöny
Issue: MK-2004-47 (Year: 2004, Number: 47)
Era: 2004-2010
Section: A telepengedély alapján gyakorolható ipari és szolgáltató tevékenységekrõl, valamint a telepengedélyezés rendjérõl szóló 80/1999. (VI. 11.) Korm. rendelet (a továbbiakban: R.) 5. §-a (3) bekezdésének l) pontja helyébe a következõ rendelkezés lép:
Paragraph Index: 528

3. § Az R. 8. §-ának (2) bekezdése helyébe a következõ rendelkezés lép: „(2) Amennyiben a telepengedély megadását követõen a 4. § a)—c) és e)—r) pontjaiban megjelölt adatokban változás következett be, arról a telepengedély jogosultja 30 napon belül köteles a jegyzõt írásban értesíteni. A jegyzõ az adatokban bekövetkezett változásról az engedélyezési eljárásban részt vevõ szakhatóságoknak, az illetékes megyei (fõvárosi) fogyasztóvédelmi felügyelõségnek és az Országos Munkabiztonsági és Munkaügyi Fõfelügyelõség illetékes területi szervének értesítést küld, illetve megteszi a szükséges további intézkedéseket. A 4. § d) pontjában megjelölt tevékenységben történõ változás esetén a jegyzõ — az e rendeletben meghatározott eljárás lefolytatásával, a 7. § (1) bekezdésében foglaltak alapján — a régi telepengedély bevonásával egyidejûleg a jogosult nevére szóló új telepengedély megadásáról hoz határozatot. Amennyiben a telepengedély jogosultja tevékenységét megszünteti, köteles azt a jegyzõnek haladéktalanul bejelenteni.”

Source: https://magyarkozlony.hu/hivatalos-lapok/7193b827a3a3b9e6ef1a1e5135201bde0c720ac0/dokumentumok/2ae8c0cf1abceeb89822585f6b35850342a85772/letoltes